Jaargang 6 - Nommer 15 - 22 Mei 2008 - www.ngkok.co.za/enuus
Lees meer oor Kraggakamma se Sendingweek en Oos-Londen-Noord by wie Retha McPherson optree. Doen EE III. Of besoek die Cedarberg.
Xenofobie? Die verhaal van ‘n ontluikende bediening aan vreemdelinge
Hoe nege Nigeriërs in ‘n NG kerkgebou tot bekering gekom het
Gesamentlike kruiskulturele Pinkster
Kultuur is die sleutel - ook rondom jongmense
‘n Aangename kulturele ervaring in die kerk het beperkte waarde
Queenstown bied EE III-kursus aan
Bedieningstoerusting: Verras en dankbaar
Christen Vigsburo bied opleiding vir fasiliteerders aan
Versoek van Algemene Sinode: DiensGetuienis
‘n Onstuimige sinodevergadering - sonder gelyke?
Day of Prayer against xenophobic and ethnic violence in South Africa – 25 May 2008
Bybel-Media: jóú bedieningsvennoot
Cedarberg Konferensie vir Plattelandse Geestelike Leiers
Bestel OpenOffice by die sinodale kantoor
Oom Giep Louw oor Zimbabwe
Dit gaan goed met Vernon Louw en kie
To sleep while the wind blows
I stepped on a duck...
To be a special kind of stupid…
Die NG Kerk PE-Sentraal is reeds vir jare besig met evangelisasie. Vir baie jare was hierdie werk gerig op die onbetrokke lidmate van die gemeente. Dit het beperkte vrug gehad.
Oor ‘n lang tyd het die oortuiging gegroei om met die evangelie uit te reik na die gemeenskap. Die woonbuurt PE-Sentraal huisves ‘n mengelmoes van kulture - baie Xhosasprekendes - maar is veral bekend vir die groot hoeveelhede vreemdelinge wat hier versamel. Nigeriërs, Ghanese, Zimbabwiërs, Somaliërs, Keniane, om ‘n paar te noem. Terwyl die kerk in ‘n rustiger deel van die woonbuurt geleë is, is daar dele waar lewendige nagklubs funksioneer, met die gepaardgaande dwelmhandel en prostitusie. Baie van die uitlanders word daarvan verdink dat hulle by dwelmhandel betrokke is.
Volgens ds Gillie Noeth was die gemeente verras met die honger na die evangelie onder hierdie groepe. Hoe gevaarlik die woonbuurt ook al is, maak mense van alle kleure sonder skroom hul deure oop vir blanke NG lidmate wat aandui dat hulle oor die Here wil gesels en die evangelie wil deel. Met vrymoediogheid word op straat gesprekke met lidmate aangeknoop en stringe geestelike vrae gevra en beantwoord.
Die vreemdelinge het ‘n sterk behoefte aan Bybels. Die gemeente versprei groot hoeveelhede Bybels, selfs al maak hulle seker dat die persoon werklik die Bybel wil lees. Daar is ‘n sterk behoefte aan spesifiek Engelse Bybels.
As deel van die uitreik-aksie het nege Nigeriërs tot bekering gekom. Toe gebeur ‘n vreemde ding. Die gemeente stel sy kerksaal tot beskikking van ds Robert Bagna, ‘n Ghanees, wat ‘n gemeente bedien gerig op uitlanders (ek het ‘n onderhoud met hom gevoer wat in die volgende Kruisgewys verskyn). Die plan was dat die Nigeriërs in hierdie gemeente geestelik versorg sou word. Hulle wou egter nie. Vier het by die dissipelskap-program ingeskakel, maar dring daarop aan om deel van die tradisionele NG Gemeente te wees. Hulle woon ook eredienste by, sodat die gemeente nou van lewendige tolke gebruik maak wat agter in die kerk sit en tolk terwyl die erediens aan die gang is.
Een van die Nigeriërs, Christian, ontluik as geestelike leier en begin met Bybelstudies deur die week ‘n entjie van die kerk af. Hy en sy groeiende groep woon egter steeds PE-Sentraal se eredienste by.
Volgens Gillie kan die gemeente hulle nie indink dat hulle moet terugkeer na die tyd voor hulle die gemeenskap begin bedien het nie. As mens eers die geestelike honger gesien het, as jy die vreugde van die deel van die evangelie oor grense begin smaak, as mense oor grense die Here saam begin dien, kom daar soveel diepte en vervulling - hoe kan jy teruggaan?
Hoe lei mens nege Nigeriërs na die Here? Hier is Gillie Noeth en PE-Sentraal se resep: jy bou verhoudinge met die gemeenskap, wat in hierdie geval Nigeriërs, meestal (?) dwelmhandelaars van beroep, insluit. Jy ontmoet hulle in die aande op straat (die gemeente reik Dinsdag- en Vrydagaande uit), jy klop aan hulle deure, jy gee vir hulle Bybels, jy luister na hulle.
Jy maak vriende met geestelike leiers wat hulle bedien, soos Robert Bagna, Ghanese pastoor, en jy laat hulle verniet in jou kerksaal kerkhou.
Nou maak jy planne, saam met jou kruiskulturele vriende, om die gemeenskap en die evangelie bymekaar uit te bring. In hierdie geval besluit julle om die NG Kerk te gebruik om die fliek The cross and the switchblade te vertoon. Die gemeenskap kom, want hulle ken jou en vertrou jou vriende.
Na die fliek maak jy ‘n oproep - wie wil hul lewens vir die Here gee. Wel, en toe reageer nege Nigeriërs.
Dan bid jy vurig dat die bekering sal hou. Jy stel ‘n dissipelskap-program in aksie, soos - sê nou maar - die Alpha-kursus. En jy bid nogmaals.
In Gillie-hulle se geval het vier van die nege “lidmate” van die gemeente geword.
En dan herhaal jy die siklus met aanpassings op grond van alles wat jy in die eerste rondte geleer het.
PE-Sentraal en pastoor Robert Bagna het saamgespan om ‘n gesamentlike, kruiskulture Pinkster aan te bied. Die gemeenskap is ook hierheen genooi. Die Pinksterweek, wat in hulle geval pas verby is, het bestaan uit die Alpha-kursus wat oor 11 aande aangebied is. Sowat 60-70 mense het dit bygewoon.
Die Pinkster het ook vir ‘n ander vennoot, Schalk van Niekerk, wat uitreik na haweloses in die gebied, ‘n geestelike hawe gebied waarheen hy mense kon bring. Twee meisies, wat in die proses is om te breek met prostitusie, het die Alpha-Pinkster bygewoon. ‘n Derde eertydse prostituut het ook geestelike ondersteuning gevind.
Schalk is ook nie die enigste vennoot wat baat vind by die ontluikende multi-kulturele bediening nie. ‘n NG-lidmaat wat ‘n dagsorgsentrum bedryf, het talle ouers genooi na die Alpha-Pinkster. Uiteraard, soos feitlik alles in Sentraal, is die ouers ook uit alle bevolkingsgroepe.
Terwyl ek luister hoe Gillie al dié dinge vertel, begin ek wonder watter probleme daar alles was of is. Dit klink so maklik
‘n Paar van die probleme kan ek sommer self raaksien. Om NG mense sover te kry om die straat te vat oor grense heen na ander kulture. Om ‘n tolkery tydens die erediens te organiseer. Om die fynere nuanses van ander kulturele te leer ken.
Ja, sê Gillie, moenie die druk van die gevestigde gemeenskap rondom jou kerksaal waar uitlanders begin kerk hou, onderskat nie. Dit is bedreigend vir mense as dit gebeur. Ons kry nog gereeld - na ‘n paar jaar reeds verloop het - weeklikse oproepe om oor hierdie feit te kla. Mense het ons al geld aangebied - dieselfde huurgeld as wat die uitlanders vir die saal betaal - as ons hulle daar uitsit. Probleem is natuurlik, lag hy, dat ons die saal verniet vir hulle gebruik beskikbaar stel. Toe die opstandige gemeenskapslede dit hoor, was die kommentaar: “Tipies NG Kerk!” Ons hoor dit as ‘n kompliment.
‘n Ewe pynlike ervaring is die gesteldheid op die gebruik van Afrikaans tydens bv eredienste. Selfs lidmate van wie mens dit nie sou verwag nie, voel dat Afrikaans oral bedreig word, en nou in hulle kerk ook. Hoekom moet hier bv van ‘n Engelse Skriflesing gebruik gemaak word ter wille van vreemdelinge, terwyl ons taal onder druk is? Mense sukkel om in te koop op die gedagte dat die evangelie so ‘n “prys” van jou vra.
Dan lag Gillie as hy onthou hoe Engels-praat tydens die uitreikaksie ‘n groot probleem was vir die “boere”. Dit het regtig ‘n ruk gevat om gemakliker te raak met ‘n Engelse geestelike gesprek. Lidmate het begin om die Bybel in Engels te lees, net om hul woordeskat en hul vermoë om die Bybel aan te haal, te verbeter. Nou het ons al baie groter vrymoedigheid.
Is daar xenofobie te bespeur in Sentraal. Nee, sê Gillie, hoewel blankes opvallend vreesagtig is oor die demografiese skuiwe in die gebied.
Is dit alles die moeite werd? O ja, sê Gillie. In die dae toe ons ‘n goeie gemeente wou wees, maar net vir ons lidmate, toe ons net hulle geëvangeliseer het, het niks ooit regtig verander nie. Nou is ons self geestelik vernuwe. Ons is vol energie, beleef opwinding, en het hoop!
Gemeentes word geroep om soveel verskillende kultuurgrense oor te steek. Selfs wanneer mens net by ‘n volgende generasie, sê jongmense, betrokke raak, geld kruiskulturele reëls en is kruiskulturele vaardighede nodig.
Kultuur moet verstaan word as ‘n sisteem van kernwaardes en ‘n persepsie van hoe die wêreld inmekaar steek, wat ordentlikheid is en hoe mens sosiaal korrek optree.
Ons het almal so ‘n kulturele sisteem en ons funksioneer dikwels onbewustelik daarvan.
Kultuur is vir ‘n mens soos water vir die vis is - dis daar, maar jy is nie eers bewus daarvan nie. Dis eers wanneer jy uit jou poeletjie geneem word, dat jy regtig van die verskille tussen jou sisteem en dié van ander bewus raak.
Kultuur is gewoonlik vir jou iets wat ander mense het, maar nie jyself nie.
Intussen kan twee groepe dieselfde taal formeel praat, maar selfs verskillende kulturele sisteme hê - bv ouer en jonger Afrikaners. Hierdie sisteme kan verskillende sienings oor God hê, of oor wat behoorlik en gepas is in die aanbidding van God.
Baie mense se lewens is al oneindig verryk omdat hulle gewilliglik begin het om die kulturele kodes van ander aan te leer.
Die deel van die evangelie met mense anders as jyself, bv die jongmense in jou gemeente, verg dikwels die aanleer van ‘n nuwe kulturele taal. Ek praat hier nie bloot van ‘n paar nuwe cool woorde nie - ek praat hier van insig in die diepste waardes, die onuitgesproke soeke na sin en die belewing van betekenis soos dit in ander kulture manifesteer.
Hoe steek mens kulturele grense oor?
Na ‘n gesprek vroeër vandeesweek met Ryk van Velden van die Toerustingsburo vir Interkulturele Werkers, het ek nie ‘n beter antwoord as om te sê: Laat Ryk ons leer! Hy sal ons hopelik eersdaags in Port Elizabeth besoek - lles meer oor dié werk by http://www.gemeentes.co.za/webbladsye/TIW.html
Intussen net dit: Luister, met erns, sonder om antwoorde of response te gee, is belangrik. Respek. Die bereidheid om nuwe dinge te leer. Om ander se integriteit te aanvaar. Die vorming van vriendskapsbande oor grense heen.
Na my beskeie mening is die hantering van kulturele verskille - BINNE gemeentes en na buite - die een, eintlike, wesenlike uitdaging waarvoor ons bediening in die NG Kerk te staan gekom het.
‘n Aangename kulturele ervaring in die kerk het beperkte waarde (orrels? orkeste?)
Wanneer mens so oor kultuur praat, is die slaggat om te dink die kerk is geroep om vir mense bloot ‘n aangename kulturele ervaring gee. Baie van dit wat in gemeentes gebeur om “mense te trek” en vernuwing wat in hierdie opsig gesoek word, is eintlik bloot ‘n skuif in die gangbare kultuur van die gemeente. Dit soek na versiering in ‘n kontemporêre styl om so die gemeente te vernuwe. Dit kan baie oppervlakkig wees, hoewel kerk en gangbare kultuur sekerlik nie ver verwyderd hoef te wees nie.
Dit is hoekom die “worship wars” - die stryd om bv ‘n orkes in gemeentes te benut - seker sy waarde het, maar nog nie die eintlike rede waarom ‘n kulturele sensitiwiteit nodig is nie. Mens lok gewoonlik hiermee ‘n paar “kom kykers”, maar dis ook al.
Konflik in gemeentes hou volgens Kerkspieël se bevindinge (Kruisgewys 8/2) met die volgende sake verband: verandering in musiekstyl (32%) en verandering in aanbiddingstyl (31%). Op bladsy 16 van dié Kruisgewys staan: orkeste en nuwe liedere het van 1993 tot 2006 met 20% toegeneem in gemeentes, dit wil dus voorkom of die “bands” en die “songs” meer word, maar diegene wat saamsing word minder. ‘n Nuwe musiekstyl het nie hond-haaraf gemaak nie. Overgesetsynde: ‘n kultuurstyl doen dit nie regtig nie.
Die worship wars is kontraproduktief.
Waarom kulturele sensitiwiteit? Ek kan aan ‘n paar redes dink:
1. Om effektief te kan kommunikeer in ‘n “taal” wat verstaan word - om dus kultureel “meertalig” te word - al bly jy Afrikaans of Engels praat;
2. Om werklik gasvry te kan wees - mense van harte te kan ontvang;
3. Om geestelike gemeenskap te kan skep waar dit tans nie bestaan nie;
4. Om jou verstaanshorisonne te verbreed;
5. Om stereotipering te vermy.
6. Om vir God bruikbaar te wees.
Prof Jan van der Watt lei Kraggakamma se Sendingweek - Aksie:Getuig! vanaf Sondagoggend 25 Mei tot Woensdagaand 28 Mei. Die Tema's is as volg:
a) Sondagoggend: Vir God kan jy nie wegkruip nie - wees maar net gehoorsaam!
b) Sondagaand: Die hart van sending: die God waaroor alles gaan
c) Maandagaand: Sendingwerk is knieg-werk - maar dit is nie sonder gevare nie!
d) Dinsdagaand: Uitdagings vir sendingwerk - en jy is deel daarvan
e) Woensdagaand: Die sendingboodskap - eenvoudig, maar ononderhandelbaar!
Die Sondagoggenddiens vind om 9:00 plaas en die aandbyeenkomste almal om 18:30. Sop word na die tyd bedien en donasies is welkom.
Enige navrae - ds Veneto Keyter, selfoon: 083 457 6778
Ds Peet Louw van Queenstown skryf:
Ons gemeente bied vanaf 6-11 Junie drie EE111 kursusse tegelyketyd aan. 'n Volwasse, jeug en kinder EE111 word aangebied. Belangstellendes kan ons kerkkantoor kontak by 045 838 1891. Die volgende webwerf gee ook meer inligting http://www.ee3.co.za
Bedieningstoerusting vir lidmate: Verras en dankbaar
Gemeentes moet bedien word, sodat die gelowiges toegerus en diensbaar in hul leefwêreld van elke dag getuies vir die Here kan wees.
Gelowiges moet in staat wees om in mense rondom hulle se geestelike behoeftes te help voorsien.
Gemeentes moet in staat wees om punte waar die Woord verkondig word te vermenigvuldig, sodat die kennis van die Here soos ‘n aangename geur kan versprei.
Met hierdie, en nog ander, oogmerke het die NG Kerk in Oos-Kaapland reeds twee bedieningskursusse, pastorale versorging en prediking, ontwerp. Dit word in die volgende maande tydens 16 verskillende kursusgeleenthede reg oor die sinodale gebied aangebied.
Vir ons is dit wonderlik hoe die kerk in die Oos-Kaap hierdie geleentheid aangryp. Onthou, ons praat hier van lidmate wat toegerus en geakkrediteer word om te doen wat tradisioneel as predikantswerk gesien is. Baie gemeentetjies wat nie langer dominees kan bekostig nie, en reeds slegs deur ouderlinge bedien word, baat hierby. Ook gemeentes wat ‘n visie vir hul konteks het en meer bedieningsleiers in die veld wil stoot.
Vandag staan die inskrywingstal reed op meer as 110.
Bedieningsopleiding: nog plek beskikbaar
Die kursus in pastorale versorging wat op 20 Junie in Uitenhage begin, het nog heelwat plek. Dieselfde geld die pastorale kursus van 15 Julie (aanvangsdatum) te Aliwal-Noord, asook die pastorale versorgingskursus wat op 1 Augustus te Maclear begin.
Die predikingkursus wat te Aliwal-Noord gehou sou word, is gekanselleer omdat net een inskrywing ontvang is. Hierdie persoon word nou te Molteno opgelei (hy is van Burgersdorp).
CABSA, die Christen-Vigsburo van Suidelike-Afrika bied van 29 Junie tot 5 Julie opleiding vir kerklike fasiliteerders vir die “Kerke, Kanale van Hoop”-program aan.
Mens sal só graag wil sien dat ‘n klompie Oos-Kapenaars ook hierdie opleiding ondergaan.
Dit is ‘n formidabele uitdaging om kerklidmate by hierdie belangrike aksie te betrek.
Belengstellendes kan ds Nelis du Toit kontak by management@cabsa.co.za of by 021 873 0028, of ook vir Aneleh Fourie-Le Roux by training@cabsa.co.za en 021 851 4189
Cabsa het een van die beste webbladsye in die wêreld, ten minste op hierdie terrein: www.cabsa.co.za
Ds Willie van der Merwe van ADDG bring die volgende onder ons aandag:
1. Internasionale Kinderdag
Internasionale Kinderdag word vanjaar op 1 Junie 2008 gevier wat ’n Sondag is. Dit gee aan kerke ’n goeie geleentheid om die saak van die beskerming van ons kinders op die gemeente se agenda te neem. Van die sake wat ter sprake kan kom is:
Die bevordering van gesonde en gelukkige gesinne en gesinsverhoudinge
Die bevordering van waardes soos liefde, respek vir die lewe en vir mekaar, sorg vir mekaar
Die bevordering van sosiale geregtigheid veral tov die plek van kinders in die samelewing
Die bevordering van omgee gemeenskappe wat kinders beskerm
Die rolle van ouers, vaders en moeders tov van die opvoeding van kinders en die oordra van waardes.
2. Nasionale Kinderbeskermingsweek
Die Nasionale Kinderberskermingsweek word vanjaar vanaf 26 Mei 2008 tot 1 Junie 2008 gevier. Dit is ’n aangeleentheid wat deur die SA Regering gereël word en die Departement Maatskaplike Ontwikkeling het die godsdienssektor versoek om by beide geleenthede betrokke te raak. Ek heg die oproep wat aan al die geloofsgroepe gestuur is hierby aan.
Hierdie temas sou dalk in die liturgie, prediking of voorbidding in die erediens ter sprake kon kom. Dalk kan dit ook in die gemeentes se aankondigings vermeld word. Dit kan egter ook wees dat gemeentes dit aangeleentheid op ’n ander manier bv in omgeegroepe of ’n Bybelstudie of besprekingsgeleentheid aan die orde wil stel.
Die mishandeling en misbruik van ons kinders is ’n krisis waaroor die kerk nie kan stilbly nie.
In sy artikel oor die impak van die moderne teologie op die NG Kerk vertel Schalk du Toit onderhoudend oor die drama tydens die Sinode van 1862 in die Kaap. Dit lees plek-plek soos ‘n moderne sepie. Klik hier vir Schalk se artikel
Pierre van Wyk stuur meegaande oproep en gebedsvoorstelle rondom ‘n dag van gebede teen xenofobiese en etniese geweld in Suid-Afrika. Dit is opgestel deur Bennie Mostert van Jerigo Mure.
· Lekker eietydse Bybelstudiegids
Nog 102 Bybel-Media-studente kry sertifikate!
Meer as 100 studente van die Nehemia-Bybelinstituut (NBI) en die Hugenote-Bybelinstituut (HBI) het verlede Vrydag sertifikate by die Sentrum vir Kontekstuele Bediening (Pretoria Universiteit) ontvang. Baie geluk aan hulle.
NBI verskaf praktiese opleiding aan geestelike leiers van ’n groot verskeidenheid kerke. HBI bied ook ’n verskeidenheid twee jaar-kursusse op ná-matriekvlak aan wat gemik is op die gewone mens.
“God se donkie” help Godsdienswerkers by gevangenisse
Wessel Jordaan noem homself “God se donkie.” Jordaan, self ’n oud-gevangene wat deesdae verbonde is aan die Waterval Christelike Sentrum in Centurion, help dié week vir godsdienswerkers by verskillende gevangenisse met hul bedieningstrategie. Wessel se passie vir die bediening moet gehoor en gesien word. Hy vertel dat hy “God se donkie” is omdat hy die goeie tyding oor God in tronke indra. Hy vertel ook hoe sy “klip-hart” een nag uitgeruk is terwyl hy in die tronk was. En hoe hy ’n nuwe, beter hart gekry het ...
Dis Bybel-Media se oophand-donateurs wat die Bybelstudiekursusse vir dié bediening moontlik gemaak.
Skakel 00 27 21 873 6971
18 en 19 Junie 2008
Graag wil ons u net herinner aan die Cedarberg Konferensie wat aangebied word 18-19 Junie 2008 op Citrusdal deur die VG en NG Kerke Citrusdal in samewerking met Communitas. Ons is bevoorreg om goeie sprekers te hê en 17 werkswinkels te kan aanbied wat ’n verskeidenheid van Kerkwees dek, onder andere die volgende:
* Uit Colesberg kom vertel Niekie Pretorius vir ons die merkwaardige verhaal van die Hantam Community Education Trust;
* die Langkloof kom deel hulle verhaal rakende middelafhanklikheid;
* die VGK Ring van Graaff-Reinet met 13 gemeentes wat sonder ’n predikante funksioneer, kom deel met ons hoe hulle “Draers van Hoop” bly;
* ’n Boer van Frazerburg kom deel sy verhaal van baie uitdagings rakende Grondhervorming;
* Kinder-, Tiener- en Kategesebediening word bespreek;
* ’n Erediens vir alle ouderdomme met ’n gestuurde karakter;
* die verhaal van ’n gemeente wat finansieel van afhanklikheid tot selfstandigheid gegroei het;
* en nog talle werkswinkels wat ons “Draers van Hoop” laat wees.
Die program, asook die inskrywingsvorm, is op die web beskikbaar. ’n Volledige program met meer besonderhede oor die onderskeie werkswinkels word eersdaags aan u gepos.
Indien u enige navrae het, is u welkom om ons te kontak:
Ds. Danielle van Zyl – 0229212300 of 0832617650 of e-pos: keteng@kingsley.co.za
Ds. Johan Witbooi – 0229212602 of 0836295067 of e-pos: njwitbooi@xsinet.co.za
Vir navrae oor verblyf en logistieke reëlings:
Nella-Marie Venter – 0229212085 of 0829270504
Ons sien uit daarna om u op Citrusdal te ontvang.
’n Kerk met ’n volgende generasie – 26 en 27 Augustus 2008 te Stellenberg-gemeente. “Ons gaan vanjaar mét mense, en nie óór mense praat nie, “ sê die aanbieders. Gaan luister onder andere na Jak de Priester, Coenie Burger, Mike van Graan, Simon Cezula en Wilna Snyman.
Navrae by Esta Nel: +27 21 9764519.
Gemeentes wil dikwels hul kantoorprogrammatuur opdateer, maar kan dit nie bekostig nie. OpenOffice is gratis “open source” programmatuur en word deur baie kantore wêreldwyd gebruik.
Jy kan dit gratis van die internet aflaai, maar dan moet jy ‘n breëband internetkonneksie hê.
Om gemeentes of ander lesers van OosKaap eNuus by te staan, sal ons vir jou die sagteware op CD stuur teen R30 (posgeld en verpakking ingesluit.
Kontak Nellie by db@ngkok.co.za, tel 041-365-3159 of faks 041-365-3156.
Die BANKBESONDERHEDE van die sinode is ABSA, NG Kerk in Oos-Kaapland, nr 290 581 192, takkode 500517. Verwysing: OpenOffice. Stuur jou betalingsbewys aan ons by bogeneomde kontakbesonderhede.
Jean Greyling het verlede week gesprek met oom Giep Louw, voormalige sendingsekretaris en iemand met nou bande met werkers in Zimbabwe, gevoer op Radio Kingfisher. Hier is ‘n paar aantekeninge wat die inhoud van die gesprek reflekteer. Dit is tragies.
Dis altyd lekker om van ou vriende te hoor. Vernon Louw het tot ‘n paar jaar gelede baie goeie werk in Queenstown gedoen, onder andere saam met ds Willem Lötter, wat intussen na die Wes-Kaap geskuif het.. Hy stuur vir ons die volgende storie (To sleep while the wind blows) en skryf:
“Met die Louws gaan dit baie goed. Ons is ontsettend gelukkig in Houtbaai. Dis so lekker om weer in 'n gemeente te wees. Preek dat die spoeg spat en organise almal tot hulle moeg is. Sien br. Willem nog van tyd tot tyd en dan kuier en bid ons soos van ouds weer saam !”
Voorspoed en seën toegebid, Vernon!
Three guys die together and go to heaven.... St. Peter says, We only have one rule...don't step on the ducks as they are God's favorite creation.
They enter heaven and see ducks everywhere, and it's almost impossible to not step on a duck.
The first guy accidentally steps on one, and soon here comes St. Peter with the biggest, ugliest woman he'd ever seen...St Peter chains them together and says, Your punishment is to be chained to this ugly woman forever.
Seeing this, the third guy is very, very careful. He goes for months and doesn't step on any ducks.
One day, St. Peter comes along with this beautiful woman: Blonde, blue-eyed, very young and very sexy.
He chains them together and leaves without a word.
The man remarks, I wonder what I did to deserve this good fortune?
And the Blonde says, I don't know about you, but I stepped on a duck
(Dankie aan Ockert Moore)